
A magyarországi németek sorsa a második világháború után

A dolgozat a második világháború után Magyarországról kitelepített emberek a köztudat számára kevésbé ismert sorsával, nevezetesen a „malenkij robot” néven elhíresült, kb. 300 ezer embert érintő kitelepítésekkel foglalkozik. Ezen belül is a dolgozatelsősorban a német etnikumot érintő intézkedésekre fókuszál, melyet a németség kollektív bűnösségének elméletével támasztottak alá a szovjet hatóságok. A dolgozat a kitelepítéseket a szakirodalom és a történelmi tények áttekintésével, a mikro és makroszintű események vizsgálatával egy személyes, családtörténeti interjún keresztül mutatja be. A vizsgálat fő következtetéseként az vonható le, hogy a második világháború utáni történelmi eseményeknek máig tartó hatásuk van, és az események pontos feltárása segíthetne a tragédia feldolgozásában és a köztudat részévé tételében.



